Μαύρη φάλαινα | Una ballena
2025-09-24 19:20 - 20:59 UTC | Θερινό Λαΐς (ΙΕΡΑ ΟΔΟΣ 48, 104 35, ΚΕΡΑΜΕΙΚΟΣ, ΑΘΗΝΑ )
ΘΕΡΙΝΟΣ ΚΙΝΗΜΑΤΟΓΡΑΦΟΣ ΛΑΪΣ
ΔΕΥΤΕΡΑ 22/09 & ΤΕΤΑΡΤΗ 24/09
22:20 Μαύρη φάλαινα | Una ballena (Pablo Hernando, 108') Weirdwave

Μια πληρωμένη δολοφόνος με υπερφυσικές ικανότητες που της επιτρέπουν να χρησιμοποιεί το σκοτάδι για να περνά σε ένα παράλληλο σύμπαν...

ΣΥΝΟΨΗ
H Ίνγκριντ είναι μια πληρωμένη δολοφόνος με ένα ιδιαίτερο χάρισμα: χρησιμοποιεί το σκοτάδι για να περάσει σε ένα παράλληλο σύμπαν ώσπου να επανεμφανιστεί σε κάποιο άλλο μέρος στον αληθινό κόσμο. Αυτό της επιτρέπει να μπαινοβγαίνει στα σπίτια των θυμάτων της χωρίς να αφήνει πίσω κανένα αποδεικτικό στοιχείο, αλλά της στερεί κάτι από την ανθρώπινη υπόστασή της.
Τη δύναμη αυτή την απέκτησε όταν ήταν ακόμα παιδί, όταν ένα βράδυ την άγγιξε ένα τέρας και τα μάτια της έγιναν μαύρα. Έκτοτε, κάθε φορά που επιστρέφει από το σκοτάδι, εκκρίνει από το κεφάλι της μια παράξενη λευκή ουσία, την οποία συλλέγει και φυλάει πολύ προσεκτικά σε ένα μεταλλικό μπαούλο.
Μία μέρα, προσλαμβάνεται από έναν γκάνγκστερ της περιοχής για να σκοτώσει έναν επιχειρηματία που φιλοδοξεί να θέσει το λιμάνι υπό τον έλεγχό του. Όταν όμως ο γκάγγκστερ δέχεται μία επίσκεψη από έναν λαθρέμπορο και διακινητή μυστηριωδών θαλάσσιων πλασμάτων, βυθιζόμαστε σε μια άβυσσο όπου τα όρια του ανθρώπινου και του μη ανθρώπινου είναι οριστικά δυσδιάκριτα και η Ίνγκριντ θα χρειαστεί να παλέψει για την ελευθερία της...

ΛΙΓΑ ΛΟΓΙΑ ΓΙΑ ΤΗΝ ΤΑΙΝΙΑ
Ο Πάμπλο Ερνάντο ανήκει εδώ και πολλά χρόνια σε μια γενιά ισπανών κινηματογραφιστών (Χουάν Καβέστανι, Ιόν ντε Σόσα, Χουλιάν Γκένισον, Τσέμα Γκαρθία Ιμπάρρα και Βελάσκο Μπρόκα) που ανανεώνουν την κινηματογραφική φόρμα, τη θεματολογία και τα είδη και συνεργάζονται μεταξύ τους, έχοντας κατακτήσει τα διεθνή φεστιβάλ. Ο Ερνάντο ανήκει στο αποκαλούμενο «Άλλο ισπανικό σινεμά», που προτείνει μία διαφορετική κινηματογραφική γλώσσα.
Mυστήριο, σασπένς και μία πανέμορφη φωτογραφία σε μία ταινία που ξυπνά την φαντασία του θεατή και μιλάει για έναν κόσμο που δεν βλέπουμε και δεν μπορούμε να τον εξηγήσουμε πλήρως: τoυ ορατού και του αόρατου, της πάλης μεταξύ ανθρώπου και ζώου, του τερατώδους και του απόκοσμου. Ταυτόχρονα όμως, η Μαύρη φάλαινα, μιλάει για το πέρασμα του χρόνου και τη μοναξιά, για το πώς γινόμαστε αυτό που είμαστε, για το βάρος του παρελθόντος στο παρόν και στο αύριο, και για τα σκοτάδια μέσα μας.

-Είσοδος για όλες τις αίθουσες: 7€, 5€* (μειωμένο)
Κάθε Δευτέρα ισχύει προσφορά εισόδου για 2 άτομα με ένα εισιτήριο στα 7€ από το ταμείο
*Το μειωμένο εισιτήριο αφορά στις παρακάτω κατηγορίες: μαθητές, φοιτητές, άτομα άνω των 65 ετών, άνεργοι, άνθρωποι με αναπηρία – ΑμεΑ (ισχύει και για έναν/μία συνοδό), δάσκαλοι-καθηγητές, ατέλειες.
Προνόμια μελών σε ΜΜΕ
-Αθηνόραμα Club (Αθηνόραμα): Από Δευτέρα έως και Πέμπτη, ειδική τιμή € 5
Κλείστε ηλεκτρονικά τα εισιτήριά σας στο: https://tickets.tainiothiki.gr/Σημειώνεται πως οι δικαιούχοι μειωμένου εισιτηρίου, θα πρέπει να προμηθευτούν τα εισιτήριά τους από το ταμείο της Ταινιοθήκης. http://www.tainiothiki.gr/en/programme/calendar/event/1944-una-ballena
